
	[bookmark: nev]MUNDING KAMILLA
mundingkamilla@gmail.com
Általános Orvos
Osztatlan, 11. félév
Szegedi Tudományegyetem
Szent-Györgyi Albert Orvostudományi Kar
	
[bookmark: _GoBack]






Témavezetők:
	Baltás Eszter
egyetemi docens, SZTE ÁOK

	Csányi Ildikó
egyetemi tanársegéd, SZTE ÁOK




A PD1-gátló immunonkoterápia leállítása metasztatikus melanomában: egycentrumos retrospektív vizsgálat

Bevezetés: Az elmúlt években a kemoterápiás szerek, sebészi és sugárterápiás módszerek mellett nagy hangsúlyt kapott az onkológiában a PD1-gátló immunterápia, amely egy egészen új megközelítést képvisel a tumorok elleni küzdelemben. A primer melanoma elsődleges kezelése sebészi, azonban áttétes és lokoregionálisan előrehaladott esetekben az immunonkoterápia alkalmazásával jelentős javulás érhető el a túlélési adatok tekintetében. A gyakorlat számára fontos kérdés, hogy sikeres kezelés esetén a PD1-gátló immunterápiát meddig kell adni.
Módszerek: Vizsgálatunk során célul tűztük ki azon betegeink adatainak elemzését, akiknél az immunterápia leállítására került sor. Továbbá szerettünk volna egy, a mindennapi gyakorlatban használható protokollt kidolgozni a témában. A vizsgálatba azokat a betegeinket vontuk be, akik 2017.04.05. és 2023.04.05. között PD1-gátló immunterápiában részesültek áttétes vagy inoperábilis melanoma malignum miatt, mely a kezelés sikeressége vagy mellékhatás megjelenése miatt leállításra került. Kizáró tényező volt, amennyiben a daganatos betegség progresszója miatt kényszerültünk leállítani az immunterápiát.
Eredmények: A retrospektív felmérést a SZAKK Bőrgyógyászati és Allergológia Klinika dermatoonkológiai részlegén végeztük. Az adatgyűjtés során 62 beteget azonosítottunk, akinek információt nyertünk a demográfiai adatairól, a daganatos betegség pontos jellemzőiről, illetve az immunterápiás kezelés típusáról, időtartamáról, leállításának okáról. A betegek kórlefolyásának alakulását az immunterápia leállítását követően és a túlélési adatokat statisztikai módszerekkel elemeztük.
Megbeszélés: Vizsgálatunk során értékeltük eredményeinket a nemzetközi szakirodalom tükrében és protokollt készítettünk a mindennapi gyakorlat számára, hogy mikor javasolt melanomás betegeinknél a PD1-gátló immunterápia leállításának mérlegelése. 



